බැද්ද පුරා මහා ඝණ අඳුර මේ මහ රෑ යාමේ හොල්මන් කරන්නට විය. අහස කළුවරවී යක්ෂ යක්ෂණියෝ ගොදුරු සොයන්නට දෑස් දල්වාගෙන අහසේ ද පොළවේ ද ගස් මත ද නැගී විපරම් කරන්නට වූහ. මේ මහා කළුවරේ ඈත ගමක ඈතම නිවසක කළුවර කෑළි කපන්නට තරම් වූ නිසසල පරිසරයක පහනක් දැල්වේ. යක්ෂ යක්ෂණියෝ අහසින්, පොළවෙන්, සුළඟ දිගේ වහ වහාම ආලෝකය සොයා ආහ. නිවස ඉදිරිපිට පහන් පැලේ දැල්වෙන පහන සුන්දරය. මල් පහන් සුවඳ දුමින් ගැවසී ගත් ඒ නිවස පරිසරය, නිවස ඉදිරිපිට පහන් පැල අසළ මහ කළුවරේ ඈත සිටි යක්ෂ යක්ෂණියෝ සමගින් පරිවාර ප්‍රේත, කුම්භාණ්ඩ, පිසාචක බළකාය අඳුරේ සිට පහන් පැලට නෙත් යොමුකර සිටියෝය. දිනපතා සෑම දිනකම, සුපුරුදු පරිදි මහ රෑ මේ ආකාරයට මේ යක්ෂ යක්ෂණියෝ දෑස් දල්වාගෙන පහන් පැල අසල සිටියෝය.
දිනපතා සෑම දිනකම, මේ යක්ෂ යක්ෂණියෝ දෑස් දල්වාගෙන සිටියේ කුමක් අසලද?
පහන් පැල අසල